2023.7.17.
HU
Az Európai Unió Hivatalos Lapja
C 252/9
A Bíróság (hetedik tanács) 2023. május 25-i ítélete (a Landesgericht für Zivilrechtssachen Graz [Ausztria] előzetes döntéshozatal iránti kérelme) – TLL The Longevity Labs GmbH kontra Optimize Health Solutions mi GmbH, BM (C-141/22. sz. ügy, (1) TLL The Longevity Labs) (Előzetes döntéshozatal – Élelmiszer-biztonság – Új élelmiszerek – (EU) 2015/2283 rendelet – Magas spermidintartalmú hajdinacsíra-őrlemény – Hajdinavetőmagok spermidint tartalmazó tápoldatban való csíráztatása) (2023/C 252/08) Az eljárás nyelve: német A kérdést előterjesztő bíróság Landesgericht für Zivilrechtssachen Graz
Az alapeljárás felei Felperes: TLL The Longevity Labs GmbH Alperes: Optimize Health Solutions mi GmbH, BM
Rendelkező rész Az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendelet 3. cikke (2) bekezdése a) pontjának iv. alpontját a következőképpen kell értelmezni: az olyan élelmiszer, mint a magas spermidintartalmú hajdinacsíra-őrlemény, amelynek 1997. május 15. előtt emberi fogyasztásra történő, jelentős mértékű felhasználására az Európai Unión belül nem került sor, az e rendelkezés értelmében vett „új élelmiszernek” minősül, mivel először is növényből állítják elő, másodszor nem nyilvánvaló, hogy annak biztonságosságát megerősítették volna az összetételére vonatkozó adatok, és a folyamatos használatával kapcsolatos tapasztalat, vagyis az, hogy e termék legalább egy uniós ország népességének jelentős részében legalább huszonöt éve a szokásos étrend részét képezi, végül pedig harmadszor azt nem az említett rendelkezés értelmében vett szaporítási gyakorlat alapján állították elő.
(1)
HL C 198., 2022.5.16.
A Bíróság (hetedik tanács) 2023. május 25-i ítélete (a Verwaltungsgericht Minden [Németország] előzetes döntéshozatal iránti kérelme) – J. B., S. B., F. B., törvényes képviselőik: J. B. és S. B. kontra Bundesrepublik Deutschland (C-364/22. sz.
ügy, (1) Bundesrepublik Deutschland [Önkéntes visszatérés]) (Előzetes döntéshozatal – Menekültpolitika – A nemzetközi védelem megadására és visszavonására vonatkozó közös eljárások – 2013/32/EU irányelv – A 33. cikk (2) bekezdésének d) pontja – A kérelem elbírálására irányuló eljárás – Elfogadhatatlan kérelmek – Ismételt kérelem – Önkéntes visszatérés és kitoloncolás) (2023/C 252/09) Az eljárás nyelve: német A kérdést előterjesztő bíróság Verwaltungsgericht Minden